JohanHeinsen/ENO huggingface dataset:
Viborger Samler, 1848-11-25
Fra Dresden meldes under 13de Novbr., at den Deputerede Tischirner har samme Dag interpelleret Ministeriet angaaende Regjeringens Forholdsregler i Anledning af Robert Blums Fængsling i Wien. Ministeren v. der Pfordten meddeelte Kammeret, at Ministeriet havde strax ved Efterretningen om R. Blums Arrestering tilskrevet den sachsiske Gesandt i Wien, paalagt denne af yde den Fængslede Gesandtskabsbeskyttelse og gjort ham opmærksom paa R. Blums Stilling som Medlem af Rigsdagen i Frankfurt og som sachsisk Statsborger. Denne Jnstruction var afsendt fra Dresden den 8de Novbr., og den ankom først til Wien, da Dommen var fuldbyrdet. Blum blev arresteret den 4de Novbr.; den 8de ankom Efterretningen om hans Fængsling til Dresden, samme Dag afgik Jnstructionen til Gesandten i Wien; den 9de udaandede Blum. Umiddelbar efter Efterretningen om Executionen havde Ministeriet affattet en anden Skrivelse, hvori det paalægges Gesandten, nærmest at drage Omsorg for Blums Effecter og for at hans Gravsted betegnes. Fremdeles har Ministeriet forlangt, at de fuldstændige Acter om Blums Domfældelse tilstilles det. Efter Tischirners Andragende besluttedes eenstemmig "Den sachsiske Regjering anmodes om at opfordre den sachsiske Gesandt i Wien til uopholdelig at fremsende en Regnskabsberetning om sit Forhold, og at de af Centralmagten fordre de meestenergiske Forholdsregler for at sone Tydsklands, ved Mordet paa Rob. Blumkrænkede Ære. - J samme Dags Eftermiddagsmøde antog det første Kammer den første Deel af Tischirners Andragende, hvorimod den anden Deel faldt igjennem, dog først efter en heftig Debat, og efterat Præsidenten havde erklæret, at Kammeret trygt kunde stole paa det sachsiske Ministeriums Energie.
Viborger Samler, 1848-11-25
Af de med Posten inat ankomne nye Efterretninger meddele vi vore Læsere Nedenstaaende:
Viborger Samler, 1848-11-25
Berlin, den 17de Novbr. General Wrangel har i en Proclamation suspenderet Habeas=Corpus=Acten, d. c. den Lov, som sikkrer den personlige Frihed. Men da denne Lov udtrykkelig bestemmer, at naar den provisoriske Ophævelse af denne Forordning er decreteret, skal Folke repræsentationen i saadant Tilfælde strax sammenkaldes, saa have 5 af Nationalforsamlingen udtraadte Deputerede hvoriblandt Milde, erklæret, at de paa Grund af Regjeringens ulovlige Handlemaade indtræde paa ny i Nationalforsamlingen. Den arresterede Assessor Lipke, der skal have villet forlede Tropperne til Frafald, skal være dømt til at skydes. Afleveringen af Vaaben skrider frem, og hvor Mændene ikke ville aflevere Vaabnene, der ile Konerne med at aflevere dem; thi disse ere erklærede Fiender af de krigerske Sysler, hvortil Mændene have hengivet sig i den nyeste Tid. Bag Gardisterne synges: Odu schöne stolge Garde. Komm nur wieder nach Berlin, Denn die faule Bürgergarde Will nicht mehr auf Wache ziehen."J Schlesien have Magistraterne og Repræsentanterne i Oppeln, Neisse, Kosel, Striegau, Hirschberg og Bunzlau udtalt billigelse af Nationalforsamlingens Fremgangsmaade. Magistraten i Stettin har med 8 Stemmer imod 4, og Repræsentanternes Collegium med 27 Stemmer imod 22 erklæret sig imod Nationalforsamlingens Beslutning om Sisteringen af Skatterne. En lignende Protest er indsendt fra Repræsentanterne i Magdeburg.
Viborger Samler, 1848-11-25
J den preuss. Provinds Magdeburg har Overpræsident v. Bonin udstedet en høist energisk Bekjendtgjørelse imod Dannelsen af Sikkerhedscomiteer og imod tilsigtet Skatte vægring. For med Kraft at gjøre Ende paa die wühlerischen Umtriebe har han indkaldt Landeværnet i Provindsen, for at beskytte Personer og Eiendomme, samt sikkre Friheden og den borgerlige Orden paa de Puncter, hvor Borgervæbningen er for svag dertil. De oprørske Officierer og Menige, der havde opfordret deres Kammerater, til Frafald, ere arresterede og skulle stilles for en Krigsret.
Viborger Samler, 1848-11-25
Fra Køln er af Magistraten indsendt en Adresse tilKongen med Bøn om Ministeriet Brandenburgs Entledigelse.
Viborger Samler, 1848-11-25
Berlin, den 19de Novbr. Generallieutenanterne Wrangel og Brandenburg ere udnævnte til Generaler af Cavalleriet. Man nævner Beckerath, Camphausen, Grabow og Simson (Vicepræsident ved Rigsdagen i Frankfurt) som Medlemmer af et nyt Ministerium. Man taler om en hurtig Mobilisering af de 3 Armeecorps i Brandenburg, Schlesien og Sachsen. - Militairet holder exemplarisk Krigstugt i Berlin.
Viborger Samler, 1848-11-25
Berlin, den 20de Novbr. Ministrene Brandenburg, Ladenberg, Manteuffel, v. Strotha og v. Rintelen have i et Circulaire til de preussiske Regjeringer i Provindserne anbefalet disse de meest energiske Forholdsregler i Tilfælde af oprørske Bevægelser.
Viborger Samler, 1848-11-25
Efter Privatbreve fra Berlin skal endog Repræsentanterne i denne Stad have udtalt sig imod Skatternes Udredelse.
Viborger Samler, 1848-11-25
Da Auditoriatet i Berlin har vægret sig ved at behandle Civilpersoner efter Krigsretten, saa er Gen. Wrangel bemyndiget til i Kongens Navn at constatere Dødsdomme og lade disse fuldbyrde.
Viborger Samler, 1848-11-25
Privatbreve fra Berlin omtale, at Kongen vil i næste Uge omgive sig med et Ministerium Camphausen eller Bornemann, samt i egen Person aabne den constituerende Forsamling i Berlin og forelægge denne en octroyeret Forfatning.
Viborger Samler, 1848-11-25
Overpræsidenten i Rhinprovindsen, Exminister Eichmann, har i en Bekjendtgjørelse erklæret: at ville med alle de til hans Disposition staaende Midler bekæmpe Udførelsen, af Decretet om Negtelse af Skatternes Udredelse.
Viborger Samler, 1848-11-25
Berlin, den 20de Novbr. (Om Aftenen). Begge Parter – Regjeringen og Nationalforsamlingen - have forregnet sig. Nationalforsamlingens passive Modstand, har lammet Udførelsen af Regjeringens krigerske Foranstaltninger. Jngen Barricader ere opførte, Nationalforsamlingen tæller nu 263 Medlemmer. – Breslau og Køln skulle erklæres i Beleiringstilstand. Regjeringen er imidlertid ikke i Pengeforlegenhed. Til dens Disposition staaer den større Deel af de indbetalte 10 Mill. Rthlr. preuss. Courant. Fra Frankfurt ere ankomne to nye Rigscommissairer - Hergenhahn og Sim son. Øiensynlig er Nationalforsamlingen i stor Forlegenhed. Den var den 20de om Aftenen samlet i "Hotel de Russie, for at deliberere. Jngen veed at finde en Udvei. Man skal have sat sit Haab til en Republik, men Kongedømmet d. c. det constitutionelle, staaer fastere end nogensinde før. Mangen Fører hænger allerede med Hovedet. – J Magdeburger-Repræsentantforsamlingen udtalte kun 5 Stemmer sig for Skattevægringen. - Paa Berlinerbørsen vilde man vilde, at en til Breslau afsendt Regjeringscommissair skulde indskride imod Overpræsident Pinder. Ved at indkalde Landeværnet, forøges Hæren med 60,000 Combattanter.
Viborger Samler, 1848-11-25
Hvad der meest begrunder Forventningen om en mindelig Overeenskomst er de høiere Priser paa Berliner børsen paa Statspapirer.
Viborger Samler, 1848-11-25
Efter Deutsche Allg. Zeit. er det i Halle kommet til Kamp imellem det democratiske og constitutionelle Parti. Efterat nogle Skud vare vexlede, gjorde Borgervæbningen et Angreb paa Republicanerne og afvæbnede dem. Skattevægringen er ogsaa forkastet i denne Stad, der imidlertid vil, at Regjeringen skal efterkomme de allerede i forrige Numer meddeelte Frankfurter-Beslutninger. Men fra Breslau meldes under 19de Novbr. om Aftenen: Føreren for Borgerforeningen indfandt sig, medens Generalmarschen sloges, i Sikkerhedscommiteens Forsamling. med flere Andragender, og med overveiende Stemmefleerhed vedtoges, efterat 6 Medlemmer havde nedlagt deres Functioner: "at Sikkerhedscomiteen skulde drage Omsorg for, at de offentlige Pengekasser stilledes under Opsigt, for at forebygge en Anvendelse af Afgifterne og Statens Penge for Ministeriet Brandenburg. Kl. 9 om Aftenen erklærede Overpræsidenten til den til ham sendte Deputation, at han samme Dag havde tilstillet alle Provindsens Regjeringskassers Auctoriteter, den Befaling ei at udlevere Pengene i disse Kasser uden hans Samtykke. Da denne Erklæring meddeeltes det ved Raadhuset forsamlede Folk, opstod en frygtelig Tumult. Masserne paastode, at en Provindsial-Sikkerheds Comiteskulde indsættes, og Landeværnsmændene raabte: "Til Vaaben!" Udleveringen af Vaaben nægtes med Bestemthed af Magistraten. Raadhuset er stærkt besat af Borgervæbningen. - Om Natten Kl. 12. Staden er rolig.
Viborger Samler, 1848-11-25
Fra Wien skrives under 15de Novbr., at Angrebet imod Ungarerne er nærtforestaaende. De keiserlige Troppers Antal anslaaes til henved 220,000 Md. Kossuth. skal have sendt sin Familie til England. – Efter Rygtet skal General Bem være dødelig saaret i Pesth af en Snigmorder, der er arresteret. Efter nyere Efterretninger fra Wien af 16de Novbr. er samme Dag Ex Chefen for Wienernationalgarden, Messenhauser, skudt. Standrettens Dom lød, at han skulde aflives ved Strikken. Han døde med Mod. Fire Oprørere, hvoraf de to vare deserterede Soldater, ere ligeledes skudte. Communalraadet har complimenteret Gouverneur Welden, der sagde til dem: "De mine Herrer have ikke opfyldt deres Pligt. Drag De Omsorg for at gjenoprette Roligheden; thi mine Kanoner forstaae ikke at gjøre Forskjel imellem de gode og slette Borgere. – De nyeste Beretninger fra Keiserstaden af 17de Novbr. melde, at Afleveringen af Geværer er skeet ufuldstændigt. J Tøihuset savnes 100,000 Geværer, af hvilke kun 70,000 skulle være afleverede. –
Viborger Samler, 1848-11-25
General Simonich skal have slaaet Ungarerne, men Efterretningen er ikke at stole paa. Den 17de Novbr. skulde Angrebet aabnes imod Presburg. Posterne fra Wien af 18 og 19de Novbr. mangle.
Viborger Samler, 1848-11-25
J Rigsdagsmødet i Frankfurt den 18de Novbr. indfandt sig Rigsdagsmanden - den af Standretten i Wien til Døden dømte, men benaadede Julius Frøbel. De af ham meddeelte Oplysninger vare ikke vigtige. Jndenrigsminister Schmerling meddeelte, at Bassermann var vendt tilbage fra Berlin, og at Ministeriet havde afendt 2 Regjeringscommissairer. - Hergenhahn og Simson - til Berlin for at virke der for Udførelsen af de den 14de Novbr. af Rigsdagen tagne Beslutninger. Et Andragende fra Rappard om Bassermanns Tilbagekaldelse fra Berlin med det Tillæg: "at Rigsdagen i Frankfurt udtaler sin fuldeste Sympathi for den preussiske Nationalforsamling henvistes efter en varm og heftig Debat, hvori Bassermann forsvarede sit Forhold, med 261 Stemmer imod 172 til vedkommende Comitee, Rappard tog sit Andragende tilbage.
Viborger Samler, 1848-11-25
Det Rygte er almindelig udbredt, at Schmerling vil resignere. Fra selve Ministeriet har Bris" Frankfurtercorrespondent erholdt den Meddelelse, at en partiel Ministerforandring er forestaaende. – Et temmelig almindeligt Rygte vil vide, at Rigsforstander Johann vil resignere. Er dette Rygte sandt, saa turde nye Udsigter aabne sig for et kronet Hoved, der, efter de sidste Afstemninger i Frankfurt, synes at have Stemmefleerheden for sig. Fremdeles anføre vi fra Frankfurt (d. 16de Novbr.); Privatdepesche til Børsenhalle pr. electroemagn. Telegraph fra Harburg: "Andragendet fra den østerrigske Comitte angaaende Robert Blums Henrettelse efter Standretsdom i Wien. "Nationalforsamlingen, i det den høitidelig protesterer imod Tilsidesættelsen og Ringeagtelsen for Rigs loven af 13de Sptbr. og Robert Blums Arrestering og Henrettelse, opfordrer Rigsministeriet til med Eftertryk at træffe Forholdsregler for at drage til Ansvar og Straf de umiddelbar eller middelbar Skyldige" blev uden Discussion eenstemmig antaget med høitidelig Alvor af Forsamlingen, der reiste sig fra sine Sæder."J Mødet den 17de Novbr. fremtraadte Giskra med følgende Andragende: "Da den østerrigske Rigsdag ei er samlet og fremdeles er gjourneret paa længere Tid, da Wiener-Rigsdagens Beslutninger ikke mere ændses efter den 6te Octbr., da det ikke er at vente, at der fra Rigsdagens Side foretages kraftige Forholdsregler med Hensyn til Magthaverne, opfordrer Rigsforsamlinger Rigsministeriet umiddelbart til at skride ind- og tage de fornødne Forholdsregler, for at den lovede Beskyttelse for Lovene og den personlige Frihed, navnlig med Hensyn til de lovstridige Assenteringer (Jndstikken eller Jnd klæden i Militairet) kan blive til Sandhed, ligeover for Efterstræbelserne og Arresteringerne i Tydsk-Østerrig af de Jndivider, der ikke ere godt anskrevne." Andragendet blev anerkjendt fordringlich." Minister Schmerling modsætter sig forgiæves Andragendet; Venedey beskylder Ministeriet, for Svaghed; Præsidenten kalder Venedey til Orden. Giskras Andragende antages, efterat dets Henviisning til en Comite var forkastet med 238. Stemmer imod 198. Jtalien. Efter Depescher fra Neapel til Rom skal Staden Neapel være erklæret i Beleiringstilstand paa Grund af en almindelig Opstand i Calabrien og Apulien, hvor Jndbyggerne vilde marschere imod Hovedstaden og proclamere Republiken.
Viborger Samler, 1848-11-25
Jndenlandske Efterretninger. Rigsforsamlingen holdt Møde i Onsdags Kl. 1. Den første Forhandlingsgjenstand var B. Christensens Spørgsmaal til Regjeringen, om hvilken Politik den agtede at følge i Landboforholdene, idet han nævnte en Deel Foranstaltninger, som han ansaae for lige retfærdige og nødvendige. Jndenrigsministeren svarede, at det var Regjeringens Hensigt at forskaffe Landbrugeren fri Raadighed over hans Kræfter, Tid og Besiddelse, og altsaa at afløse de Forhold, der vare til Hinder herfor. Lovforanstaltninger i denne Retning vare tildeels alt forberedede og vilde blive forelagte den første ordentlige Rigsdag. Saavel Spørgsmaal som Svar syntes at tyde paa forudgaaet Aftale; mere Liv og Jnteresse fik Debatten, da Dahl kastede det Spørgsmaal ind i den, om de organiske Love, saavidt muligt, og navnlig nogle af de nødvendigste Reformer i Landbolovgivningen ikke burde foretages af nærværende Rigsforsamling, hvilket Tscherning bestred og Ploug forsvarede. Derpaa spurgte H. Olesen Finantsministeren, og Regjeringen tænkte paa Consumtionens Afskaffelse, hvortil denne erklærede, at ingen mere end Regjeringen kunde ønske denne Afgifhævet. Endelig afslog Forsamlingen, med 80 Stemmer, mod 66, at henvise et Forslag af Ree, om at underkaste Medlemmernes Tilstedeværelse Control, til Forretnings comiteen, og hørte en Adresse fra Ærø oplæses af Palu(Forl.) dan Müller.
Viborger Samler, 1848-11-25
Under 21de Novbr. er Generalmajor og Commandeur, for 5te Brigade, F. R. H. v. Bülow, beordret at overtage Commanden paa Als, og Oberst og Commandeur, for 2den Brigade, O. v. Nye, tillagt befaling til at overtage Commandoen over 5te Brigade.
Viborger Samler, 1848-11-25
Det sidste Paketskib fra Vestindien har bragt næsten 2 Millioner Rbd. i rede Penge til Kjøbenhavn. (Bl. Td.)
Viborger Samler, 1848-11-25
Den nye Regjerings Jndsættelse i Lauenborg. Herom er udstædt følgende officielle Kundgjørelse, dat. Ratzeborg, den 15de Novbr.: "De Undertegnede, udnævnte til Commissairer for at iagttage Udførelsen af Vaabenstilstanden af Malm, forkynde herved Hertugdom met Lauenborgs Jndvaanere, at de idag have indsat en høieste Landsøvrighed, som skal forvalte Hertugdommet Lauenborg i Hs. Majestæt Kongen af Danmarks Navn i hans Egenskab som Hertug af Lauenborg. Denne bestaaer af de Herrer: Grev v. Kielmansegge, som Præsident, Justitsraad Walter og Justitsraad Höchstadt, som Medlemmer. Valget af Mænd, som i fuldeste Maal nyde Landets Tillid lader de nævnte Commissairer med Tillid vente at den lauenburgske Befolknings prøvede Sands for Ret Lov og Orden ogsaa vil vise sig i Gierning i den endnu tilbageværende Tid af Vaabenstilstanden og lette den høieste Landsøvrighed, som har at forvalte Hertugdommet Lauenborg i Konge-Hertugens Navn, dens vanskelige Hverv, og Rigsmagten saavelsom Landsherren Opnaaelsen af en gunstig Fredsslutning. Stedmann. L. v. Plessen."
Viborger Samler, 1848-11-25
Børsenh." melder fra Kjøbenhavn (den 19de Novbr.)at sammesteds circulerede i de høiere Kredse en Afskrifaf en keiserlig russisk, til den russiske Gesandt i Frankfurt adresseret Note, hvori Keiser Nicolaus erklærer "at ville værne om Danmarks Rettigheder, og det med Vaabenmagt, om saa skulde være."
Viborger Samler, 1848-11-25
Forhandlinger angaaende Postforbindelsen igjennem Hertugdømmerne ere atter igang. Kammerjunker Wedel=Heinen, er nemlig reist til Altona for, efter Forlydende, i Forening med Hr. Stedmann at ordne denne Sag.
Viborger Samler, 1848-11-25
Hertugen af Augustenborg er nylig meget pludselig ankommen til Hamborg. Som Grunden til hans bratte Afreise fra Graasteen angives en ham af nordslesvigske Bønder bragt Kattemusik. (Flvp.)
Viborger Samler, 1848-11-25
Skibs=Efterretninger. Til Nykjøbing er i Løbet af en Maaned indkommet under Havarie, Jagten Cathrine Kirstine Marie, Skipper P. C. Poulsen fra Lemvig med Stykgods fra Kjøbenhavn bestemt til Hjemstedet; ligeledes Jagten Else Marie", Skipper Ol Christensen af Nykjøbing, som paa Reisen til Horsens med en Ladning Havre har lidt betydeligt Havarie paa Løgstøers Grunde; begge Fartøiers Ladninger ere bjergede i mere eller mindre havareret Tilstand. (Thist. Av.)
Viborger Samler, 1848-11-25
Jmorgen prædiker Hr. Pastor Kaarsberg i Domkirken; i Søndresogns Kirke Hr. Pastor Hindberg.
Viborger Samler, 1848-11-25
AVERTISSEMENTS. Onsdagen den 29de d. M. afholdes offentlig Examen i min Skole. Til at overvære denne indbydes herved ærbødigst mine Elevers Forældre og enhver Anden, som har nogen Jnteresse, for Underviisning. C. Krogh.
Viborger Samler, 1848-11-25
Brandassurance-Foreningen. for rørlige Eiendele i Nørre-Jylland.
Viborger Samler, 1848-11-25
De Landboere, der maatte ønske at optages i Brandassuranceforeningen ved næstforestaaende Møde af den samlede Bestyrelse, erindres herved om, at udfærdige Begjæringer herom efter det Schema som er tilføiet Lovene samt betimelig i December Maaned og i det seneste inden 1ste Januar næstkommende at indlevere disse til vedkommende Districtsforstandere, fra hvem man derefter med første Agepost Januar Maaned forventer Begjæringerne, der nu kunne skrives paa ustemplet Papiir, paa een Gang indsendte hertil og ledsaget med de fornødne Erklæringer.
Viborger Samler, 1848-11-25
Ved samme Leilighed undlader man ikke at underrette om, at Foreningens Risico nu andrager c. 9 Millioner og dens rentebærende Grundfond c. 90,000 Rbd. Sølv. J Directionen, den 11te November 1843. la Cour. C. Jngerslev. F. Folsach. H. Bresch. Secretair.
Viborger Samler, 1848-11-25
Bekjendtgjørelse. Ligesom jeg i disse Dage er bleven forsynet med nye Vare, saasom: Hør, Hamp, Salt, Jern, og flere til Colonialhandelen henhørende Artikler, flere Sorter fine Ford. Vine, – Tømmer og Bræder, som Alt udsælges til Tidens svarende Priser; saaledes tilkjendegives ogsaa mine ærede Handelskunder, at jeg, som hidtil, vedbliver at gjøre Jndkjøb af alle Landets Producter, der betales med muligst høieste Priis. Skive, den 24de Novbr. 1848. M. P. Kjersgaard.
Viborger Samler, 1848-11-25
Varme Posteier, indbagte Æbler, Æblekager, faaes imorgen (Søndag Formiddag hos H. P. Høyer, Conditor, Blanksværte, af fortrinlig Qvalitet i hele & halve Flasker & i Blikdaaser, faaes hos Chr. M. Andersen.
Viborger Samler, 1848-11-25
Syltet Ingefær faaes atter hos Chr. M. Andersen.
Viborger Samler, 1848-11-25
Glasvare. i forskjellige Sorter er arriveret og sælges billig hos Chr. M. Andersen.
Viborger Samler, 1848-11-25
Stoltzer- Eidammer-Oste faaes i gode Vare hos Chr. M. Andersen.
Viborger Samler, 1848-11-25
Vine & Spirituosa, saasom: Madeira, Portviin, Medog, Khinskviin, gl. fr. Viin, Tenneriffa, Champagne, fiin & ord. Guava-Rom, Jamaice-Rom, Cognat, gl. St. Croix=Rom, diverse Sorter, Extracter m.m., faaes hos Chr. M. Andersen. Foustage & Kasse Melange=Tobak samt flere Sorter fine & ordinaire Røgtobakker & Cigarer faaes hos Chr. M. Andersen.
Viborger Samler, 1848-11-25
Kjøbenhavnske Formelys kjøbes billig hos N. P. Holmgaard.
Viborger Samler, 1848-11-25
Haarolie faaes atter hos Chr. M. Andersen.
Viborger Samler, 1848-11-25
Efter nu at have afholdt 4de Auction igaar, over Consul Friis's Boes faste Eiendomme her i Byen, er et extraordinairt Møde berammet at afholdes paa Raadhuset i Skive, Tirsdagen den 12te December førstkommende, om Formiddagen Kl. 10, for at tage Bestemmelse om og hvorvidt de gjorte Bud vil være at antage. Hvilket herved kundgjøres til almindelig Efterretning ifølge Placat af 21de April 1824. Skive, den 22de November 1848. Thorup, Øllgaard, Opbudscommissairer.
Viborger Samler, 1848-11-25
Skovauction. Torsdagen den 30te d. M., om Formiddagen Kl. 9, bliver i Steendalgaards Plantage ved Auction bortsolgt en betydelig Deel Gavningstræ, tjenligt til Spændetræer, Bjelker, Lægter og Haandbjelker. Mødestedet er Steendalgaard. Lysgaard og Hids Herreders Contoir. Holgersdal, den 24de Haxthausen. November 1848. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-11-27
Tidende. No. re. Forsendes med Brevposten i Danmark og Hertugdømmerne. Uovember 1848. Mandagen den Nr. 203. 76 Aarg.
Viborger Samler, 1848-11-27
Udenlandske Efterretninger. Storbritannien og Jrland. London, d. 17de Novbr. Morn, Post melder, at den danske Gesandt, Grev Reventlow, vil om kort Tid vende tilbage til sin Post i London og medbringe udstrakt Fuldmagt til Afslutningen af Fredstractaten i det slesvigske Anliggende. En af Grønlandsfarerne fra Hull har i Octbr. fundet i Baffinsbugten et lille Fad, indeholdende en Depesche fra Sir James Ros, hvoraf erfares, at Ros befandt sig den 28de August ved Jndløbet til Lancastersund og at han endnu Jntet havde erfaret om Sir J. Franklin. befalingen om Afsendingen af Napiers Flaade er suspenderet. Flaaden skal først completteres med et større Antal mindre Skibe, der endnu ligge under Udrustning.
Viborger Samler, 1848-11-27
Den britiske Flaade bestaaer af 420 Skibe med 15,026 Kanoner, hvoriblandt 114 Dampskibe med 36, 180 Hestes Kraft. Deriblandt ere 19 Skibe af første Rang(fra 110-120 Kanoner) 76 af anden og tredie Rang(fra 70-104 Kanoner).
Viborger Samler, 1848-11-27
Over-Land Mail medbringer nye Efterretninger fra Bombay (af 17de Octbr.) og Calcutta af 7de Octbr. General Whishs Tropper have havt flere smaa Fegtninger og forenet sig med Tropperne under Major Edwardes og Gen. Cortland. De have indtaget en stærk Stilling, omtrent 5 Miles fra Multan og ligesaa langt fra Dschenab, oppebiende de dem tiltænkte Forstærkninger. Ferozepoor samles 25,000 Md. under Lord Goughs egen Overcommando, og i Rorih (i Siksstaten, 7000 Md. Mange formene, at Rebellen Dewan Mulrasch, der ogsaa har trukket betydelige Forstærkninger til sig, har isinde at foretage et Hovedangreb paa de engelske Linier. J Labore er Alt roligt. Tschir-Singhs Frafald havde vel forledet enkelte Detaschementer af Sikhstropperne til Oprør, men de have atter underkastet sig. – J det britiske Ostindien have Begivenhederne i Multan tvunget Regjeringen til at forstærke Hæren i Bengalen med 18000 Md.
Viborger Samler, 1848-11-27
Frankerig. Paris, den 18de Novbr. Garnier Pages, Duclere og flere Førere for anseelige Klubber, have bekjendtgjort et Brev, hvori de fremstille det som en Hovedpligt for Folkerepræsentanterne, ei at blande sig i Præsidentvalget, men overlade Folkets ufeilbare Dom Afgjørelsen. Denne Erklæring er imidlertid kun at ansee som en Undskyldning for deres Lunkenhed imod Capaignac. Jøvrigt gjør den Formening sig meere og meere gjældende, at hverken Cavaignac eller Louis Napoleon vil erholde det befalede Antal Stemmer, og at Nationalforsamlingen saaledes vil erholde den afgjørende Stemme. Kommer det til det Yderste, saa stemmer endog Bjerget hellere for Cavaignac og Marrast end for Thiers og Malleville. – Cavaignac har iøvrigt lidt et lille Nederlag. Ved Valget af en Bataillonschef for den 3die Legion er den af Cavaignac understøttede Perree, Directeur for Siele, bukket under for Mouginot, en Tilhænger, af Louis Napoleon.
Viborger Samler, 1848-11-27
Hele Pariserpressen udbryder i Forbandelser over Robert Blums Mordere. Journ, des Deb. stempler dette Mord som en Act af forblindet Raseri og erklærer, at den brutale Despotisme ingensinde har bevirket Sikkerhed, og Orden.